РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33

от заседание на комисия ”Управление на собствеността”
към Пленума на Висшия съдебен съвет, проведено на 07.06.2017 г.

Днес, 07.06.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Юлиана Колева
                                                                                       Димитър Узунов

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Писмо от кмета на община Омуртаг с предложение за споразумение между Община Омуртаг и Висшия съдебен съвет за съвместно финансиране на реконструкция на покрив на административна сграда, в която се помещава и Районен съд гр. Омуртаг.
Приложение: Доклад от инж. Димитър Шиклев – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА, че извършването на разход за реконструкция на покрив на административна сграда, в която се помещава и Районен съд гр. Омуртаг в размер до 20 050 лв. по § 51-00 „Основен ремонт на ДМА” е целесъобразно.

1.2.	ВРЪЩА преписката на дирекция „Управление на собствеността на съдебната власт” за конкретизиране на точния размер на дяловото участие и определяне на стойността, според дяловото участие на двете институции в реализирането на проекта.

2. ОТНОСНО: Писмо от председателя на Окръжен съд гр. Хасково за изграждане на достъпна среда в сграда, находяща се на бул. „България” № 144, гр. Хасково.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.	ОДОБРЯВА проект на писмо до г-жа Миглена Тянкова – и.ф. административен ръководител на Окръжен съд гр. Хасково, относно осигуряване на достъпна среда в Съдебна палата гр. Хасково.

3. ОТНОСНО: Извършване на непредвидени допълнителни СРР, незаложени в договор между Министерство на правосъдието и „Меаца” ЕООД с предмет: „Подмяна на дограма на сградата на Окръжна и Районна прокуратура гр. Кърджали”, при невъзможност да се извършат в рамките на предвидените в договора 10% непредвидени разходи.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
3.1.	НЕ ДАВА СЪГЛАСИЕ за увеличаване на бюджетната сметка на Окръжна прокуратура гр. Кърджали.

Мотиви: Подписването на анекс към договора, сключен от Министерство на правосъдието с фирмата-изпълнител може да се осъществи при определени условия, на които поръчката не отговаря, а подписването на нов договор с друга фирма може да се тълкува като разделяне на поръчката. Нов договор за извършване на сходна дейност може да се подпише след изтичане на предвидените в Закона за обществените поръчки срокове.

3.2.	ИЗПРАЩА решението по т. 3 от настоящия протокол на Комисия „Бюджет и финанси”, по компетентност.

4. ОТНОСНО: Искане от председателя на Районен съд гр. Генерал Тошево за отпускане на средства за подмяна на осветителни тела и материали за ремонтни дейности, на стойност 2 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1.	НЕ ДАВА СЪГЛАСИЕ за отпускане на средства за текущ ремонт в сградата на Съдебна палата гр. Генерал Тошево.

Мотиви: Със средствата за ремонти на съдебната власт всяка година се поддържат около 400 обекта. През 2016 г. и 2017 г. на съда са отпуснати общо 31 752,47 лв. за различни ремонтни дейности. Исканият разход не е неотложен и не е непредвиден.

4.2.	ИЗПРАЩА решението по т. 4 от настоящия протокол на Комисия „Бюджет и финанси”, по компетентност.

5. ОТНОСНО: Искане от председателя на Районен съд гр. Дряново за отпускане на средства за текущ ремонт на санитарни помещения и пригаждане на тоалетна за инвалиди, на стойност 18 494,42 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1.	Извършването на разход за текущ ремонт на сервизни помещения в сградата на Съдебна палата гр. Дряново е неотложно необходимо. Стойността на разхода е определена на 13 500 лв. с ДДС, съгласно действащите в момента цени на труд и материали.

5.2.	ИЗПРАЩА решението по т. 5 от настоящия протокол на комисия „Бюджет и финанси”, за корекция на бюджета на Районен съд гр. Дряново.

6. ОТНОСНО: Искане от председателя на Районен съд гр. Омуртаг за отпускане на средства за текущ ремонт на отоплителен котел (1 710,00 лв.) и заплащане на лицензирана фирма за извършване на геодезично замерване на помещенията, ползвани от Районен съд гр. Омуртаг с цел издаване на коректен акт за държавна собственост (422,40 лв.).

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1.	НЕ ДАВА СЪГЛАСИЕ за увеличаване на бюджета на Районен съд гр. Омуртаг за текущ ремонт на отоплителен котел в сградата, заемана и от община Омуртаг.

Мотиви: Отоплителният котел захранва цялата сграда, в която по съвсем приблизителни изчисления съдът заема 22% от площта. Поемането на целия разход по ремонта от съда е нецелесъобразно. Настоящият акт за държавна собственост не отговаря на заеманите от съда площи. Точната сума, дължима от съда ще бъде известна след изготвяне на коректен АДС.

6.2.	Извършването на разход за геодезическо замерване на площите в сградата, заемани от Районен съд гр. Омуртаг с цел издаване на коректен акт за държавна собственост е необходимо. Договорената сума е 423,00 лв. и е дължима от Висшия съдебен съвет.

6.3.	ИЗПРАЩА решението по т. 6 от настоящия протокол на комисия „Бюджет и финанси”, за корекция на бюджета на районен съд гр. Омуртаг.

7. ОТНОСНО: Искане от председателя на Районен съд гр. Перник за отпускане на средства за текущ ремонт – изграждане на алуминиева преграда на коридор и на преградна стена за обособяване на едно помещение в две такива, както и обзавеждане на стойност 4 682 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.	Извършването на разход за текущ ремонт на Районен съд гр. Перник – изграждане на алуминиева преграда на коридор и на преградна стена за обособяване на едно помещение в две такива, както и обзавеждане е необходимо. Стойността на разхода е определена на 4 682 лв. с ДДС, съгласно най-ниските оферти.

7.2.	ИЗПРАЩА решението по т. 7 от настоящия протокол на комисия „Бюджет и финанси”, за корекция на бюджета на Районен съд гр. Перник.

8. ОТНОСНО: Искане от председателя на Районен съд гр. Свиленград за отпускане на средства за извършването на текущ ремонт на кабинет в сграда, находяща се на ул. „Георги Бенковски” № 12, гр. Свиленград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.	Извършването на разход от Районен съд гр. Свиленград в размер на 4 883,40 лв. за преграждане на кабинет и подмяна на врати и настилки в сградата е необходим и целесъобразен. Ремонтът е определен като „текущ”.

8.2.	ИЗПРАЩА решението по т. 8 от настоящия протокол на комисия „Бюджет и финанси”, за корекция на бюджета на Районен съд гр. Свиленград.

ДОПЪЛНИТЕЛНИ ТОЧКИ, включени за разглеждане
в днешното заседание от председателя на Комисията:

9. ОТНОСНО: Завеждане по баланса на ВСС на трафопост, намиращ се в гр. София, ул. „Екзарх Йосиф” № 14.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.	ДОПЪЛВА свое решение, взето по протокол № 39/17.05.2017 г., т. 17, като уточнява: КТП /комплексна трансформаторна подстанция/ в недвижим имот, намиращ се в гр. София, ул. „Екзарх Йосиф” № 14, представлява метален шкаф, монтиран върху бетонов фундамент. Същият е съоръжение, трайно прикрепено към земята, поради което съгласно чл. 110, ал. 1 от Закона за собствеността представлява недвижим имот. Дотолкова доколкото трафопоста представлява част от електроразпределителната мрежа, която от своя страна е част от техническата инфраструктура то може да се счита, че КТП е инфраструктурен обект.

9.2.	ИЗПРАЩА решението по т. 9 от настоящия протокол на Комисия „Бюджет и финанси”, по компетентност.

10. ОТНОСНО: Уреждане на взаимоотношенията между Министерство на вътрешните работи /МВР/ и Висшия съдебен съвет /ВСС/, свързани със собствеността на имотите, предоставени за нуждите на Следствените отдели към окръжните прокуратури в страната и тези с отпаднала необходимост за Прокуратурата на Република България в тях.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1.	ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт”.

10.2.	ОДОБРЯВА Списък на ползваните от ПРБ имоти /приложение № 1/ в сгради на МВР в страната, /от който са изключени три имота в управление на ВСС/, Списък на помещенията с отпаднала необходимост за ПРБ /приложение № 2/, както и проект на писмо до г-н Валентин Радев – министър на вътрешните работи, ведно с приложения.

11. ОТНОСНО: Искане от председателя на Окръжен съд гр. Бургас за отпускане на средства за доставка и монтаж на циркулационна помпа и арматура, свързване и окабеляване на обща стойност 2 915,54 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1.	Извършването на разход за доставка и монтаж на циркулационна помпа, арматура, свързване и окабеляване в Окръжен съд гр. Бургас е целесъобразно. Стойността на разхода е определена на 2 913,00 лв. с ДДС, съгласно най-ниската оферта. Ремонта е текущ, авариен.

11.2.	ИЗПРАЩА решението по т. 11 от настоящия протокол на комисия „Бюджет и финанси”, за корекция на бюджета на Окръжен съд гр. Бургас.

12. ОТНОСНО: Искане от председателя на Административен съд гр. Стара Загора за отпускане на средства за доставка и монтаж на комуникатори за 3 бр. асансьори, съгласно изискванията на „Наредба за безопасна експлоатация и технически надзор на асансьори” (НБЕТНА), на стойност около 600,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.	Извършването на разход за доставка и монтаж на комуникатори за 3 бр. асансьори в Административен съд гр. Стара Загора е целесъобразно. Цената е определена на 600,00 лв. с ДДС, съгласно най-ниската оферта.

12.2.	ИЗПРАЩА решението по т. 12 от настоящия протокол на комисия „Бюджет и финанси”, за корекция на бюджета на Административен съд гр. Стара Загора, в частта „Издръжка”.

13. ОТНОСНО: Искане от председателя на Районен съд гр. Казанлък за осигуряване на средства за обособяване на работни места чрез преграждане на съществуващо помещение с площ 60 кв.м., предоставено за ползване на съда, находящо се на партерния етаж в Съдебна палата гр. Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.	ПРЕДЛАГА на Главния секретар на ВСС да командирова инж. Добромира Димитрова и инж. Дениза Павлова – главни експерти в дирекция „Управление на собствеността на съдебната власт”, които да извършат оглед на Съдебната палата в гр. Казанлък, ул. „Милин камък” № 2.

13.2.	ИЗПРАЩА решението по т. 13 от настоящия протокол на главния секретар на ВСС и на председателя на Районен съд гр. Казанлък.

14. ОТНОСНО: Искане от председателя на Районен съд гр. Лом за осигуряване на средства за доставка и монтаж на два броя водогрейни котли.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1.	ОТЛАГА разглеждането на искането на председателя на Районен съд гр. Лом до извършване на вътрешно компенсирана корекция на § 51-00 „Основен ремонт на дълготрайни материални активи” в Инвестиционната  програма на ВСС за 2017 година.

14.2.	ВЪЗЛАГА на дирекция „Управление на собствеността на съдебната власт” да изготви и представи мотивирано предложение за извършване на вътрешно-компенсирана корекция на § 51-00.

14.3.	ИЗПРАЩА решението по т. 14 от настоящия протокол на председателя на Районен съд гр. Лом, за сведение.

                                                 ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ